cyanic-selkie/wikianc huggingface dataset:
Ռենե Մալեզ
Կենսագրություն
1935-1959 թվականներին Մալեզը աշխատել է Շվեդիայի բնության պատմության թանգարանի միջատաբանական բաժնում։ Թանգարանում աշխատանքի ընթացքում նա պատասխանատու է եղել միջազգային կապերի համար, քանի որ սահուն խոսել է գերմաներեն, անգլերեն, ֆրանսերեն և ռուսերեն։ 1938 թվականին Ուփսալայի համալսարանից ստացել է լիցենիատի գիտական աստիճան։ 1945 թվականի մայիսին փիլիսոփայության դոկտորի կոչման համար Լունդի համալսարանում պաշտպանել է թեզ ։ 1950-ականներից Մալեզը սկսել է հետաքրքրվել երկրաբանությամբ և պաշտպանել է երկրի ընդերքի սեղմման վերաբերյալ Նիլս Օդների մերժված վարկածը։ Ըստ այդ գաղափարների՝ երկրի ընդերքը փականների համակարգ է, որոնք ջերմաստիճանից կախված բարձրանում կամ իջնում են և չեն շարժվում միմյանց համեմատ։ Մալեզը կարծում էր, որ այդ վարկածով  կարելի  է բացատրել առասպելական Ատլանտիդա կղզու գտնվելու վայրը Միջատլանտյան լեռնաշղթայի շրջանում։ Օդների և Մալեզի այս տեսակետները մերժվեցին ժամանակակից երկրաբանների և երկրաֆիզիկոսների կողմից ։
Ռենե Մալեզը մահացել է 1978 թվականի հուլիսի 1-ին, սրտի կաթվածից՝ 86 տարեկան հասակում ։
Գիտական նվաճումներ
1934 թվականին Բիրմայում գիտարշավի ժամանակ Մալեզը հնարել է միջատներ որսալու նոր տիպի որոգայթ՝ վրանի տեսքով։ Դրա նկարագրությունը նա հրապարակել է 1937 թվականին «Entomologisk tidskrift» ամսագրում։ Կամչատկա և Հարավարևելյան Ասիա կատարած գիտարշավների ընթացքում Մալեզը հավաքել է հսկայական քանակությամբ բուսաբանական, կենդանաբանական, հնէաբանական և ազգագրական նյութեր։ Միայն Բիրմա կատարած գիտարշավների ընթացքում հավաքվել է միջատների մոտ 100000 նմուշ, մոտ 600 չորացրած բույսերի հավաքածու, մոտ 1700 քաղցրահամ ջրերի ձուկ, մոտ 100 սողուն և երկկենցաղ։ Նրա հավաքած սղոցողների 75%-ը (միջատների խումբ, որոնցում Մալեզը մասնագիտանում էր որպես դասակարգող) նկարագրվում է որպես գիտության համար նոր տեսակներ։ Եղել է «Entomologisk Tidskrift» ամսագրի խմբագիրը ։
Մալեզեի նկարագրած որոշ տաքսոններ
• 2
Ի պատիվ Մալեզի անվանված որոշ տաքսոններ
• 2
Արտաքին հղումներ
Կատեգորիա:Շվեդ գյուտարարներ Կատեգորիա:Շվեդ ճանապարհորդներ Կատեգորիա:Շվեդ միջատաբաններ Կատեգորիա:Շվեդ կենդանաբաններ Կատեգորիա:Սրտի կաթվածից մահացածներ
Պայծառ Ֆասուլաճյան
Պայծառ Ֆասուլաճյան, (Պայծառ Երեմիայի Փափազյան, ), դերասանուհի, Թովմաս Ֆասուլաճյանի կինը և զուգընկերը։
Կենսագրություն
Բեմական գործունեությունը սկսել է 1861 թվականին, Վասպուրական թատրոնում։ Ամուսնու՝ Թովմաս Ֆասուլաճյանի հետ շրջագայել է Օսմանյան կայսրությունում, Կովկասում, 1872-1877 թվականներին խաղացել է Վարդովյան թատրոնում։
1880-ական թվականներին Վարդիթեր Ֆելեկյանի և Գ. Աբրահամյան ի հետ՝ Թիֆլիսում, Երևանում, Բաքվում, Աստրախանում, 1890-1900-ական թվականներին Տիգրան Գալեմճյանի հետ՝ Բուլղարիայում, ։
«Միջնորդ կինը» պիեսի հեղինակն է ։
Ծանոթագրություններ
Կատեգորիա:Սփյուռքահայ դերասանուհիներ‎
Ռոմեո և Ջուլիետ (ֆիլմ, 2013)
Ռոմեո և Ջուլիետ (Romeo and Juliet), Կարլ Կարլեի ռեժիսորական ֆիլմն է, որը ստեղծվել է Ուիլյամ Շեքսպիրի համանուն «Ռոմեո և Ջուլիետ» ստեղծագործության մոտիվներով։ Ֆիլմի գլխավոր դերերում խաղում են անգլիացի դերասան Դուգլաս Բուտը և ամերիկյան դերասանուհի Հեյլի Ստեյնֆիլդը։
Սյուժե
Ֆիլմի գլխավոր հերոսները՝ աղջիկը և տղան սիրահարվում են միմյանց, սակայն նրանց երկուսի ընտանիքների թշնամանքը ֆիլմի վերջում հանգեցնում է ողբերգական ավարտի։
Սաունդտրեկ
Ցանկ։
Արտաքին հղումներ
Կատեգորիա:Անգլերեն ֆիլմեր Կատեգորիա:Բրիտանական ֆիլմեր Կատեգորիա:Իտալական ֆիլմեր Կատեգորիա:Ամերիկյան ֆիլմեր Կատեգորիա:2010-ականների ռոմանտիկ դրամա ֆիլմեր Կատեգորիա:Relativity Media ֆիլմեր Կատեգորիա:2013 ֆիլմեր Կատեգորիա:Շեքսպիրի ստեղծագործությունների էկրանավորումներ Կատեգորիա:Բրիտանական մելոդրամա ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Իտալական դրամա ֆիլմեր Կատեգորիա:Բրիտանական դրամա ֆիլմեր Կատեգորիա:Ամերիկյան դրամա ֆիլմեր Կատեգորիա:Իտալական մելոդրամա ֆիլմեր Կատեգորիա:2013 դրամա ֆիլմեր Կատեգորիա:Ռոմեո և Ջուլիետ
Ստշեգոմ
Ստշեգոմ (Strzegom,, Striegau, չեխերեն՝ Střihom), քաղաք Լեհաստանի Ստորինսիլեզյան վոևոդության Շվիդնիկ պովիատում (գավառում)։ Գյուղաքաղաքային նույնանուն համայնքի վարչական կենտրոնն է։ Հայտնի է քարհանքերի, հատկապես՝ գրանիտի պաշարների առատությամբ։ Զբաղեցնում է 20,49 քառակուսի կիլոմետր տարածք։ Բնակչության թվաքանակը 2018 թվականի տվյալներով եղել է  16 հազար 153, բնակչության խտությունը՝  788 մարդ/կմ²։
Ստուգաբանություն
Գոյություն ունի քաղաքի անվան ստուգաբանության մի քանի վարկած։ Դրանցից մեկի համաձայն՝ Strzegom անվանումն առաջացել է strzec (հսկում, պահպանում) բառից. strzec - Strzegów (բնակավայրի սկզբնական անվանումը) - Strzegom: Այս վարկածը 1896 թվականին առաջ է քաշել լեհ գրող Կոնստանտի Դամրոտը ։
Բնակավայրի՝ պատմական փաստաթղթերում հանդիպող անվանումներից են Stregoni (1112 թ.), 1212 թ.՝ Strzegonie, Strigoni, Ztregon, 1155 թ. Հռոմի պապի վրոցլավյան բուլլայում՝ gradice Ztrigom: Վրոցլավյան մեկ այլ փաստաթղթում, որ գրվել է 1266 թվականին և ստորագրվել Հենրիկ Երրորդ Ճերմակամորթի կողմից, գործածված է բնակավայրի Stregom անվանաձևը ։ 1295 թվականին լատիներեն գրված մի ժամանակագրության մեջ (Liber fundationis episcopatus Vratislaviensis) բնակավայրը հիշատակված է Strigonia անվանումով ։ Լատինացված հին լեհերեն „Stregom” անվանաձևն էլ հանդիպում է շուրջ 1300 թվականին հորինված Vita Sanctae Hedwigis («Սուրբ Յադվիգայի կյանքը») երգում ։ 1475 թ. Statuta synodalia episcoporum Wratislaviensium-ում քաղաքն անվանվել է Stregonia ձևով ։
Արտաքին հղումներ
Կատեգորիա:Լեհաստանի բնակավայրեր Կատեգորիա:Լեհաստանի քաղաքներ Կատեգորիա:Լեհաստանի աշխարհոգրություն
Քվիթկիրիսծկղարո
Դիրք
Գտնվում է ծովի մակարդակից 1960 մետր բարձրության վրա։ Շրջկենտրոն Դուշեթից հեռու է 18 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 22 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Ստարի Նադիմ
Ստարի Նադիմ (Старый Надым), գյուղ Ռուսաստանի Յամալ-Նենեցյան ինքնավար օկրուգի Նադիմսկի շրջանի կազմում։
Բնակչությունը 2004 թվականին գրանցված տվյալներով կազմում էր 2800 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Յամալ-Նենեցյան ինքնավար օկրուգի Նադիմսկի շրջանի բնակավայրեր
Տուկաևո (գյուղ, Բուրաևսկի շրջան)
Տուկաևո (Тукаево, Тукай), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 108 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բուրաևսկի շրջանի բնակավայրեր
Զարեհավան (գավառ)
Զարեհավան, գրաբար՝ Զարեհաւան, գավառ Մեծ Հայքի Նոր Շիրական (Պարսկահայք) նահանգի կազմում, Կապուտան լճից հյուսիս-արևմուտք, Տարոնո գետի (այժմ՝ Զոլաչայ) հովտում։ Հյուսիսից սահմանակից էր Պարսկահայքի Հեր, հարավից՝ Տամբեր, արևմուտքից՝ Առնա, հարավ-արևմուտքից՝ Վասպուրականի Վարաժնունիք գավառներին, հյուսիս-արևելքից՝ Կապուտան լճին։
Հայաստանի առաջին բաժանմամբ (387 թ.) ընկել է պարսկական տիրապետության տակ։ IX-XI դդ. մտել է Արծրունիների իշխանության (908 թ.՝ թագավորության մեջ)։ Տարածքով մոտավորապես համապատասխանում է հետագայի Սալմաստ գավառին։ Նշանակավոր բնակավայրերն էին Զարեհավան քաղաքը (Նոր Շիրական բդեշխության վարչական կենտրոնը) և Սաղամաս ավանը ։
Ծանոթագրություններ
Կատեգորիա:Պարսկահայքի գավառներ
Ռաֆիզ Իսմայիլով
Ռաֆիզ Ռզա օկլի Իսմայիլով (Rafiz Rza oğlu İsmayılov, ), Ադրբեջանցի կինոնկարիչ, ռեժիսոր, սցենարիստ, դեկոր նկարիչ, Ադրբեջանի Հանրապետության ժողովրդական նկարիչ (2000) ։
Կենսագրություն
Ռաֆիզ Իսմայիլովը ծնվել է 1939 թվականի մարտի 30-ին Բաքվում ։ 1962 թվականին ավարտել է Ադրբեջանի պետական ​​գեղարվեստի դպրոցը։ 1966-1972 թվականներին սովորել է Մոսկվայի կինեմատոգրաֆիայի համամիութենական պետական ​​ինստիտուտի գեղարվեստի ֆակուլտետում։ Նա աշխատում է «Ադրբեջանֆիլմ» կինոստուդիայում 1972 թվականից։ Նա բազմաթիվ գեղարվեստական ​​ֆիլմերի, թատերական ներկայացումների ստեղծագործական նկարիչ է։ Մի քանի անիմացիոն կինոնկարների ռեժիսոր է։ Ռ. Իսմայիլովը նաև մի քանի գրքերի կազմող-նկարիչ է։
Աստերոիդների ցանկ (223001-223100)
Աստերոիդների ցանկ (222901-223000) * Աստերոիդների ցանկ * Աստերոիդների ցանկ (223101-223200)
Վորոնինո (գյուղ, Բրատսկոեի շրջան)
Վորոնինո (Воронине), գյուղ Ուկրաինայի Նիկոլաևի մարզի Բրատսկոեի շրջանում։ Բնակավայրը նախկինում նաև անվանվել է Միխայլովկա։ Հիմնադրվել է 1860 թվականին։
2001 թվականի տվյալներով Վորոնինո գյուղում բնակվում էր 109 մարդ։ Բնակավայրը զբաղեցնում է 0,648 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Բրատսկոեի շրջանի բնակավայրեր Կատեգորիա:Ուկրաինայի գյուղեր Կատեգորիա:1860 թվականին հիմնադրված բնակավայրեր
(6714) Մոնրեալ
(6714) Մոնրեալ (Montreal), աստերոիդ աստերոիդների հիմնական գոտում։ Հայտնաբերվել է 1990 թվականի հուլիսի 29-ին Հենրի Հոլտի կողմից Պալոմարում ։
Միջին հեռավորությունը Արեգակից կազմում է 2,553407 ա. մ., առավելագույնը մոտենում է 2,2041 ա. մ. հեռավորության վրա և հեռանում 2,9027 ա. մ. ։ Արեգակի շուրջ մեկ ամբողջական պտույտ է կատարում 1490,32 երկրային օրվա ընթացքում, իր ուղեծրով շարժվելով միջինում 0,241559 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,56° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Հենրի Հոլտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ռութ ֆոն Վիլդ
Ռութ ֆոն Վիլդ (Ruth von Wild, ), շվեյցարացի ուսուցիչ և ակտիվիստ, ով բնակվում էր Բարսելոնայում, աշխատում էր «Այուդա Սուիզա» կազմակերպությունում՝ օգնելու իսպանական քաղաքացիական պատերազմից տուժած երեխաներին ։
Կենսագրություն
Ռութ ֆոն Վիլդը ծնվել է Բարսելոնայում՝ շվեյցարական ընտանիքում։ Նրա հայրը՝ ինժեներ Էռնեստ ֆոն Վիլդը, շվեյցարական կապիտալով էլեկտրական ընկերության՝ Central Catalana d'Electricitat ընկերության փոխտնօրենն էր ։
Ռութը ֆրանսերեն սովորել է Նոյշատելի համալսարանում և աշխատել է որպես ուսուցիչ Բարսելոնայի շվեյցարական դպրոցում, որը ստեղծվել էր քաղաքում մշտապես բնակվող շվեյցարական համայնքի համար ։
Երբ դպրոցը, որտեղ նա աշխատել էր, փակվեց իսպանական քաղաքացիական պատերազմիպատճառով, Ռութը տեղափոխվեց Անգլիա՝ ավարտելու իր ուսումը, բայց 1938-ի օգոստոսին վերադարձավ Բարսելոնա՝ Service Civil International (SCI) կազմակերպության՝ Իսպանիային երեխաների համար Շվեյցարիայի օգնության կոմիտեում որպես կամավոր աշխատելու համար։ Բարսելոնայում Ռութ ֆոն Վիլդը, քվակերների հետ միասին, կազմակերպչական և նյութական աջակցություն է ցուցաբերում այլ տեղական ինքնակառավարման մարմիններին, ինչպիսիք են Ajut infantil de Reraguarda-ն, որը ճամբարներ էր կազմակերպել փախստական երեխաներին պահելու համար ։ Նա նաև Շվեյցարիայի բնակչության կողմից նվիրատվություններ էր ուղարկել Կատալոնիայի տարբեր ապաստարաններ և ճաշարաններ՝ կամավորներ Ռուդի Գրուբենմանի և Հանս Զայերի օգնությամբ, ովքեր ղեկավարում էին փոխադրումները ։
1939-ի հունվարի վերջին և փետրվարի սկզբին կոմիտեի անդամները Ֆրանսիա փախչող խաղաղ բնակչության հետ միասին հեռացան Բարսելոնայից։ Ֆրանսիայի հարավում վերակազմավորվեց Իսպանիայի երեխաների համար Շվեյցարիայի օգնության կոմիտեն։ Այս համատեքստում, Ռութը ֆոն Վիլդը հանգրվան է ստեղծել իսպանացի փախստական երեխաների համար (Château du Lac) Սիջանում (Aude), որը գործել է 1939թ․ մայիսից մինչև 1940թ. մայիս։ Դրան աջակցում էր Վիլլի Բեգերտը, ով հետագայում դարձավ SCI-ի առաջին միջազգային քարտուղար, և լեհ բժիշկ Գաբրիել Էրսլերը՝ նախկին բրիգադավար ։
1940-ականների վերջին Ռութ ֆոն Վիլդը գլխավորեց նույն կառույցի մեկ այլ գաղութ Պրինգիում (Haute-Savoie), Շվեյցարիայի սահմանին մոտ։ Այն Երկրորդ համաշխարհային պատերազմից տուժած երեխաների համար էր, հիմնականում ֆրանսիացի, բայց կային նաև այլ ազգություններ՝ ոմանք հրեաներ էին, ովքեր փրկվել էին նացիստական հետապնդումներից, օրինակ՝ 1931 թվականին ծնված Մարգոտ Վիկի-Շվարցշիլդը։ Այս գաղութը 1942 թվականին տեղափոխվեց Շվեյցարիայի Կարմիր խաչ ։
Երկրորդ համաշխարհային պատերազմից հետո Ռութ ֆոն Վիլդը շարունակում էր ներգրավվել համերաշխության ակցիաների մեջ։ 1946-1961 թվականներին, որպես Շվեյցարիայի բողոքական եկեղեցական գործի անդամ, նա Գերմանիայում ղեկավարում էր անապահով պայմաններ ունեցող երեխաների համար նախատեսված բնակավայրը, իսկ հետագայում՝ Շվեյցարիայի Սանկտ Գալլեն կանտոնի ապաստանը, մինչև 1974 թվականը ։
Նա մահացավ 1983 թ.-ին Թունում (Շվեյցարիա) ։
Արտաքին հղումեր
Կատեգորիա:Շվեյցարացի պացիֆիստներ
Իռլանդական ռագու
Իռլանդական ռագու (իռլանդերեն՝ stobhach / stobhach Gaelach, անգլերեն՝ Irish stew), իռլանդական խոհանոցի ազգային կերակուր։ Համարվում է երկրի ազգային ու հայտնի ուտեստներից։
Դասական ռագուի բաղադրության մեջ մտնում են ոչխարի միս, կարտոֆիլ, սոխ, ինչպես նաև մաղադանոս ու չաման։ Ավելի հաճախ միսը կտրատում են փոքր կտորների, իսկ բանջարեղենները ընդհակառակը ավելի մեծ կտորների՝ 2 կամ 4 մասի։ Բաղադրամասերը լցնում են խորը ամանի մեջ, որից հետո վրան ավելացնում են ջուր և եփում մոտ 1 ժամ։
Գրականության մեջ
Իռլանդական ռագուին է նվիրված Ջերոմ Կ. Ջերոմի հումորային պատմությունը՝ «Երեքը նավակում, չհաշված շունը»։ Հեղինակը կատակում է մի քանի պահպանողականների վրա, ովքեր օրինակ ասում են որ, ռագուի մեջ այնպիսի բանջարեղեններ ավելացնելը, ինչպիսին է գազարը, միայն փչացնում է ռագուի համը։ Այս պատմության հերոսները երկար ժամանակ քաղցած մնալուց հետո, որոշում են պատրաստել իռլանդական ռագու ուտելիքների մնացորդներից։ Այդ ամենը գլխավորում էր Ջորջը, և նա չիմանալով իսկական բաղադրատոմսը, որոշում է մեջն ավելացնել օրինակ՝ պուդինգ, սաղմոն, բեկոն, կարտոֆիլ, կաղամբ, ոլոռ, ձու և այլն։ Շունը, ում հետ ճանապարհորդում էին հերոսները, բերում է սատկած ջրային առնետ, որի վրա շատ երկար լուրջ մտածում էին ավելացնել, թե՞ ոչ։ Իսկ վերջում չնայած այդ ամենին ռագուն բոլորը հավանում են։
Հին ու ծեծված ուտեստներից արդեն կշտացել էինք, իսկ այստեղ հիմա մենք փորձեցինք այնպիսի համային փունջ, որից երբեք չենք ուտի։
Կրիստինա Ագատայի «Moving Finger» ստեղծագործության մեջ հերոսուհին հրաժարվում է իռլանդական ռագուից ասելով. «Իռլանդական ռագու»։ Դա ավելի շուտ շների ճաշն է։ Ես գիտեմ դրա հիմքը կարտոֆիլն է ինչ-որ սոուսի մեջ։»
Կատեգորիա:Գառի մսից ուտեստներ Կատեգորիա:Իռլանդական խոհանոց
Տամբեր
Տամբեր, գրաբար՝ Տամբէր, նաև Տամբեթ, գրաբար՝ Տամբէթ, գավառ Մեծ Հայքի Նոր Շիրական (Պարսկահայք) նահանգի կազմում ։
Ծանոթագրություններ
Կատեգորիա:Պարսկահայքի գավառներ
Հետանցքի ճաք
Հետանցքի ճաք, անալ ճաք կամ ուղիղ աղու ճաք, հետանցքի պատռվածք կամ դեֆեկտ։ Հետանցքի ճաքը արտահայտվում է զուգարանի թղթի, ներքնաշորի վրա կամ երբեմն զուգարանակոնքում ալ կարմիր արյան հետքերով։ Եթե ճաքը սուր սկիզբ ունի, բնորոշ է արտահայտված ցավ՝ կղազատումից հետո, բայց խրոնիկական ճաքի դեպքում ցավի ինտենսիվությունը հաճախ ավելի ցածր է։ Անալ ճաքը հաճախ տեղակայված է լինում հետանցքի հետին պատի կենտրոնում՝ հավանաբար ավելի քիչ արյան մատակարարում ունեցող հատված լինելու պատճառով։ Ճաքի խորությունը կարող է տատանվել լորձաթաղանթից մինչև հետանցքի սեղմանի մկանաթելեր։ Չբուժված խրոնիկական ճաքերը առաջացնում են ծածկոցանման մաշկային հանգույց (պահապան թմբիկ), որը ծածկում է դեֆեկտը և առաջացնում է դիսկոմֆորտ ու ցավ։
Պատճառներ
Հետանցքի ճաքերի առաջացման ամենատարածված պատճառը ուղիղ աղու լորձաթաղանթի ձգման հնարավորություններից ավել լայնացումն է։
Մակերեսային և փոքր անալ ճաքերը դժվար են ախտորոշվում իրենց քիչ տեսանելի լինելու պատճառով, և մի քանի շաբաթում առաջանում է ինքնալավացում։ Սակայն որոշ հետանցքի ճաքեր դառնում են խրոնիկական, խորը և ինքնուրույն չեն առողջանա։ Չլավացող ճաքի ամենատարածված պատճառը հետանցքի ներքին սեղմանի սպազմն է, որը հանգեցնում է լորձաթաղանթի արյան մատակարարման խանգարման։ Արդյունքում առկա է չլավացող խոց, որը կարող է վարակվել կղանքային մասսաներով։ Մեծահասակների մոտ ճաքերը առաջանում են փորկապությունների, մեծ և պինդ կղանքային մասսաների կամ էլ տևական փորլուծության արդյունքում։ Տարեցների դեպքում անալ ճաքերը առաջանում են այդ շրջանի արյունամատակարարման խանգարման պատճառով։ Կողմնային ճաքերի դեպքում պետք է նկատի ունենալ տուբերկուլոզը, գաղտնի թարախակույտը, լեյկեմիկ ինֆիլտրատները, կարցինոման, ձեռքբերովի իմունային անբավարարության համախտանիշը (ՁԻԱՀ) կամ էլ գրգռված աղու համախտանիշը՝ որպես առաջացման պատճառ ։ Սեռական ճանապարհով փոխանցվող որոշ վարակներ կարող են խթանել հյուսվածքների քայքայմանը՝ հանգեցնելով ճաքի։ Հետանցք-ուղիղ աղիքային շրջանի վրա ազդող սեռական ճանապարհով փոխանցվող վարակներից են՝ սիֆիլիսը, հերպեսը, խլամիդիան և մարդու պապիլոմա վիրուսը ։
Հետանցքի ճաքի մյուս պատճառներից են՝
Կանխարգելում
Մեծահասակների մոտ հետանցքի ճաքի կանխարգելման նպատակով կարելի է կատարել հետևյալը՝
Նորածինների մոտ տակդիրների հաճախակի փոխելը կանխարգելում է ճաքի առաջացումը։ Քանի որ փորկապությունը ճաքի առաջացման պատճառներից մեկն է, պետք է ապահովել նորածնի հեղուկների ընդունման բավարար քանակություն (օրինակ՝ կրծքի կաթ, ապահովել արհեստական կերեր խառնելուց ջրի ճիշտ չափաբաժիններ)։ Նորածինների մոտ փաստացի առկա ճաքի հիմքում ընկած պատճառի բուժումը արդեն բավարար է լավացման համար։
Բուժում
Հետանցքի ճաքի ոչ-վիրահատական բուժման եղանակները ցուցված են թե՛ սուր և թե՛ քրոնիկ դեպքերում ։ Օրինակ՝ տեղային կիրառման նիտրոգլիցերինը կամ կալցիումային անցուղիներրի պաշարիչները (դիլտիազեմ), կամ էլ անալ սեղման բոտուլոտոքսինի ներարկում ։
Մյուս միջոցներից են՝ նստած բուժիչ լոգանքներ, տեղային ցավազրկողներ, մանրաթելերով հարուստ սննդակարգ և լուծողականներ ։
Դեղորայք
Անալ սեղմանը թուլացնող դեղորայքը, որի տեղային կիրառումը նպաստում է լավացման ընթացքին, առաջին անգամ առաջարկվել է 1994 թվականին նիտրոգլիցերինի քսուքի տեսքով  , այնուհետև կալցիումային անցուղիների պաշարիչներ  , իսկ հաջորդ տարի առաջարկվել է դիլտիազեմի տեղային կիրառումը ։ Նիտրոգլիցերինային քսուքների ամենատարածված կողմնակի էֆեկտն է գլխացավը՝ դեղի համակարգային ազդեցության պատճառով, որը սահմանափակում է պացիենտների մոտ կիրառման շրջանակները։
Կոմբինացված վիրաբուժական և դեղորայքային բուժումը, որը կատարվում է վիրաբույժ-կոլոպրոկտոլոգի կողմից, բոտուլոտոքսինի(Բոտոքս) ուղղակի ներարկումն է հետանցքային սեղման՝ նրա թուլացման նպատակով։ Այս բուժումը առաջին անգամ ուսումնասիրվել է 1993 թվականին։ Բոտոքսի ներարկման շատ դեպքերում հիվանդները ստիպված էին որոնել ուրիշ բուժման եղանակ, քանի որ ամեն հաջորդ ներարկում էլ ավելի քիչ արդյունավետ էր դարձնում բուժումը՝ այդ ընթացքում ծախսելով հազարավոր դոլլարներ՝ ընդամենը ժամանակավոր բուժման համար։ Կողմնային սեղմանահատումը համարվում է ճաքի բուժման Ոսկե ստանդարտ ։ Համատեղված լինելով դեղորայքային բուժման հետ՝ այս եղանակի էֆեկտիվությունը հասնում է մինչև 98 % բուժելիության ։
Վիրահատություն
Վիրահատական միջամտությունը ցուցված է այն հիվանդներին, ովքեր մեկից երեք ամիս ստացել են դեղորայքային բուժում, և այն արդյունավետ չի եղել։ Բուժման եղանակներից վիրահատությունը չի համարվում առաջին ընտրության միջոց։
Վիրահատության հիմնական խնդիրը անալ սեղմանի անբավարարության առաջացումն է։ Անալ սեղմանի անբավարարությունը գազերի, հեղուկ կամ էլ նույնիսկ պինդ կղանքային մասսաներ պահելու անկարողությունն է։ Անբավարարության որոշակի աստիճան կարող է զարգանալ 45 % հիվանդների մոտ՝ վաղ հետվիրահատական շրջանում։ Ամեն դեպքում սեղմանի անբավարարությունը հազվագյուտ դեպքերում է մշտական և հիմնականում թույլ է արտահայտված։ Ռիսկերը պետք է քննարկել վիրաբույժ-պրոկտոլոգի հետ։
Ընդհանուր անզգայացման տակ կատարվող վիրահատությունը անալ սեղմանի դիվուլսիան (ձգում) է (Լորդի վիրահատություն) կամ էլ կողմնային սեղմանահատումը, երբ հետանցքի ներքին սեղմանը հատվում է։ Երկու վիրահատությունների նպատակը սեղմանի սպազմի վերացումն է, այսպիսով՝ հետանցքի լորձաթաղանթի նորմալ արյունամատակարարում ապահովելը։ Վիրահատական միջամտությունը կատավում է ընդհանուր, ողնուղեղային և տեղային անզգայացման պայմաններում։ Անալ սեղմանի ձգումը որոշ դեպքերում կարող է հանգեցնել անբավարարության, այդ պատճառով սեղմանահատումը վիրահատության լավագույն տարբերակն է։
Կողմնային ներքին սեղմանահատում
Կողմնային ներքին սեղմանահատումը (սֆինկտերոտոմիա) վիրահատական միջամտության լավագույն ընտրությունն է՝ իր կատարման պարզության և էֆեկտիվության շնորհիվ (~95 %): Այս միջամտության ժամանակ հետանցքի ներքին սեղմանը մասամբ հատվում է՝ հանգեցնելով սպազմի վերացմանը, արյան մատակարարման լավացմանը և ռեգեներացիային։ Տեղային արյունամատակարարման ավելացումը հանգեցնում է ճաքի լավացմանը, իսկ սեղմանի թուլացումը կանխարգելում է նրա կրկնակի առաջացումը։ Վիրահատությունը կատարվում է և՛ ամբուլատոր, և՛ ստացիոնար պայմաններում։ Սֆինկտերոտոմիայի ցավը հիմնականում ավելի քիչ է, քան բուն ճաքի առաջացրած ցավը։ Հիվանդների աշխատունակությունը վերականգնվում է մեկ շաբաթվա ընթացքում։
Կողմնային ներքին սեղմանահատումը, այնուամենայնիվ, ունի պոտենցիալ բարդություններ՝ կապված կտրվածքի լավացման և գազերի, կղանքի պահելու անընդունակության հետ (որոշ վիրահատական հետազոտություններ ապացուցում են անբավարարության առաջացման մինչև 36 % հավանականություն) ։
Չնայած կողմնային ներքին սեղմանահատումը կարճաժամկետ ժամանահատվածում համարվում է ապահով միջոց, սակայն նրա երկարատև անվտանգության հետ կապված կան որոշակի մտահոգություններ։ Պանկաջ Գանգը և մյուսները հրապարակեցին հոդված և մետա-վերլուծություն, որում նրանք վերլուծում են երկարաժամկետ անբավարարության անհանգստության պատճառները կողմնային ներքին սեղմանահատումից երկու տարի անց։ Նրանք գտան երկարատև անբավարարության առաջացման 14 % հաճախականություն, այսպիսով՝ հարկավոր է այս մեթոդով բուժում ստացող հիվանդների ճիշտ և զգուշավոր ընտրություն ։
Հետանցքի լայնացում
Անալ դիլատացիան (հետանցքի լայնացում) կամ Լորդի միջամտությունը օգտագործումից դուրս է մնացել՝ նրա գազերի և կղանքի պահելու անկարողության առաջացման բարձր ռիսկի պատճառով ։
Համենայն դեպս վաղ 90-ականներին տվյալ մեթոդի բազմանգամյա կիրառումը ցուցաբերեց բարձր էֆեկտիվություն և բարդությունների ցածր հաճախականություն ։ Դրանից հետո առնվազն մեկ ուրիշ ռանդոմիզացված, ստուգիչ խմբերով հետազոտություն է կատարվել, որը ապացուցեց հետանցքի լայնացման և սեղմանի հատման միջև ճաքերի լավացման տեմպերի տարբերության բացակայություն, մինչդեռ մեկ ուրիշ հետազոտություն ցույց տվեց անալ դիլատացիայի շնորհիվ բուժման բարձր արդյունավետություն՝ բարդությունների ցածր ռիսկով հանդերձ ։
Համաճարակաբանություն
Մեծահասակների մոտ հետանցքի ճաքի հանդիպման հաճախականությունը մոտավորապես 1-ը 350-ի հարաբերակցությամբ է ։ Տարածվածությունը հավասարապես բաշխված է և՛ կանանց, և՛ տղամարդկանց մոտ, իսկ տարիքային առավել տարածված է 15-ից 40 տարեկանների մոտ ։
Եժի Անջեևսկի
Եժի Անջեևսկի (Jerzy Andrzejewski, ), լեհ արձակագիր, սցենարիստ։ Նրա ստեղծագործությունների հիմնական թեման կյանքի իրական հոգևոր արժեքների որոնումն է։ Նրա մի քանի վեպեր և վիպակներ էկրանավորվել են։
Կենսագրություն
«Մոխիր և ալմաստ» (1948) վեպում նկարագրում է Լեհաստանում խորհրդային իշխանության առաջին տարիների դասային պայքարի էթիկայի խնդիրները։ «Խավարը ծածկում է երկիրը» (1957), որը գրվել է Ստալին մահից անմիջապես հետո, և «Դրախտի դարպասներ» (1960) պատմական ստեղծագործություններում հումանիստական ոգով բարձրացնում է մարդկային գոյության խնդիրներ։ «Idzie skacząc po górach» (1963) վեպը ժամանակի բուրժուական արվեստի պարոդիան է։
Ծանոթագրություններ
Կատեգորիա:Լեհ արձակագիրներ Կատեգորիա:Լեհ սցենարիստներ Կատեգորիա:Վարշավայի համալսարանի շրջանավարտներ Կատեգորիա:Լեհ դրամատուրգներ Կատեգորիա:Լեհ լրագրողներ Կատեգորիա:Լեհաստանի քաղաքական գործիչներ Կատեգորիա:Լեհ գրողներ Կատեգորիա:20-րդ դարի պատմվածքագիրներ
Գեորգի Ֆարմանյանց
Գեորգի Կարապետի Ֆարմանյանց, հայ բալետի արտիստ, բալետմայստեր։ ՌԽՖՍՀ վաստակավոր արտիստ (1951)։
Կենսագրություն
Ավարտել է Մոսկվայի պարարվեստի ուսումնարանը (1962 թվականից՝ դասատու)։ 1940-1962 թվականներին՝ Մոսկվայի Մեծ թատրոնի մենապարող,1962-1984 թվականներին՝ ԽՍՀՄ բանակի Ա. Վ. Ալեքսանդրովի անվան, 1984-1995 թվականներին՝ Մոսկովյան ռազմական օկրուգի երգի և պարի անսամբլների բալետմայստեր։
Դերապարերից են՝ Մարդուկ-Ջարդուկը, Ծաղրածու (Չայկովսկու «Մարդուկ-Ջարդուկը», «Կարապի լիճը»), Բազիլ (Մինկուսի «Դոն Կիխոտ»), Ֆիլիպ (Ասաֆևի «Փարիզի հուրը»), Օդապարիկներ վաճառող (Օրանսկու «Երեք հաստլիկներ») ևն։ Ֆարմանյանցի պարն աչքի է ընկել հստակությամբ, սլացիկությամբ, թռիչքի անսովոր բարձրությամբ։ Նկարահանվել է «Մեծ համերգ» (1951) կինոնկարում ։
Ծանոթագրություններ
Կատեգորիա:Խորհրդային բալետի արտիստներ Կատեգորիա:1921 ծնունդներ Կատեգորիա:Նոյեմբերի 4 ծնունդներ Կատեգորիա:1995 մահեր Կատեգորիա:Հուլիսի 11 մահեր Կատեգորիա:Հայ բալետի արտիստներ Կատեգորիա:Հայ բալետմայստերներ Կատեգորիա:ՌԽՖՍՀ վաստակավոր արտիստներ
Սերյոժա Բեժանյան
Սերյոժա Գարեգինի Բեժանյան, հայ մանկավարժ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։
Կենսագրություն
Սերյոժա Բեժանյանը ծնվել է 1923 թվականին, Թումանյանի շրջանի Օձուն գյուղում։ Գյուղի միջնակարգ դպրոցն ավարտելուց հետո կամավոր մեկնել է կարմիր բանակ։ Զինվորական ծառայությունն սկսել է հայկական 409-րդ դիվիզիայում՝ որպես ռադիոկայանի պետ։ 1942 թվականի դեկտեմբերին նրանց զորամասը կռվել է Հյուսիսային Կովկասում, Մոզդոկ քաղաքի մատույցներում։ 1943 թվականի օգոստոսին Բեժանյանը փոխադրվել է 157-րդ հրաձգային բրիգադ, ուր նույնպես նշանակվել է ռադիոկայանի պետ։ Մասնակցել է Հյուսիսային Կովկասի մի շարք քաղաքների ու բնակավայրերի ազատագրմանը։ 1944 թվականի աշնանը Չորրորդ ուկրաինական ռազմաճակատում կռվել է Վորոշիլովգրադ քաղաքի ազատագրման մարտերին։ Մարտերից մեկում Սերյոժան վիրավորվել է և Սալսկի հոսպիտալում երկու ամիս բուժվելուց հետո կրկին մեկնել է ռազմաճակատ, 346-րդ դիվիզիա։ Ղրիմի ազատագրման համար Բեժանյանն իր ջոկատով անցել է Սիվաշը։ Ղրիմն ազատագրելուց հետո Սերյոժան գործուղվել է սպայական դպրոց, ավարտելուց հետո լեյտենանտի կոչումով 1944 թվականի սեպտեմբերին վերադարձել է 346-րդ դիվիզիա։ 1944 թվականի ամռանը դիվիզիան Մերձբալթիկայում ջախջախել է գերմանական զորախմբերին։ Ցուցաբերած խիզախության համար պարգևատրվել է «Հայրենական պատերազմի» 2-րդ աստիճանի շքանշանով։ Սեպտեմբերի 11-ին Սերյոժան ծանր վիրավորվել է, ապաքինվելուց հետո, 1945 թվականի մարտին, զորացրվել է բանակից ։
Զորացրվելուց հետո Բեժանյանը երկար տարիներ աշխատել է Ալավերդու Սպանդարյանի անվան միջնակարգ դպրոցում, եղել է զինղեկ, դասավանդել է նաև աշխարհագրություն։ Ռազմահայրենասիրական աշխատանքներն օրինակելիորեն կազմակերպելու համար Բեժանյանը պարգևատրվել է ԴՕՍԱԱՖ-ի Կենտկոմի, ԽՍՀՄ պատերազմի վետերանների կոմիտեի, «Ուչիտելսկայա գազետայի», ՀԽՍՀ լուսավորության նախարարության պատվոգրերով և դիպլոմներով ։
Ծանոթագրություններ
Կատեգորիա:Հայ մանկավարժներ Կատեգորիա:Հայրենական մեծ պատերազմի մասնակիցներ Կատեգորիա:Հայրենական պատերազմի 2-րդ աստիճանի շքանշանակիրներ
9-րդ վաշտ
«9-րդ վաշտ» (9 рота), 2005 թվականի գեղարվեստական ֆիլմ։ Միջազգային վարձույթում ներկայացվել է «The 9th Company» վերնագրով։
Ֆիլմը պատմում է յոթ նորակոչիկներից կազմված ոչ մեծ խմբի ճակատագրի մասին, որոնք զորակոչվել են Խորհրդային Միության զինված ուժեր 1980-ականների վերջին Կրասնոյարսկից և մի քանի ամիս ուսումնական զորմասում անցկացնելուց հետո ուղարկվել են Աֆղանստան, և մասնակիորեն ներկայացնում է 1988 թվականի սկզբին «Մայրուղի» («Магистраль») գործողության ժամանակ տեղի ունեցած իրադարձությունները, երբ 345-րդ առանձին պարաշյուտադեսանտային գնդի 9-րդ վաշտի դեսանտայինները մարտ են ընդունել 3234 բարձունքի մոտ։
Ֆիլմը նկարահանվել է 2004 թվականի մայիսի 25-ից հոկտեմբերի 12-ը Ղրիմում, Ուզբեկստանում և Մոսկվայում։ Թողարկվել է 2005 թվականի սեպտեմբերի 29-ին։ Կինոնկարի բյուջեն կազմել է 9,5 մլն դոլար, ամենաթանկ տեսարանը եղել է զորացրվածների ինքնաթիռի պայթյունը հրթիռային հարձակումից հետո (450 հազար դոլար)։
Սյուժե
1988 թվական։ Կրասնոյարսկի զորակոչային զորամասում «Չուգուն», «Անգութ», «Ճնճղուկ», «Ջոկոնդա», «Ստաս», «Ռյաբա» մականուններով նորակոչիկներն ու այլք զորակոչվում են Խորհրդային Միության զինված ուժեր և ընկնում «աֆղանական թիմ»։ Նրանց ուղարկում են ուսումնական զորամաս Ֆերգանայում, որտեղ նրանց է միանում նորակոչիկ «Պինոչետը»։ Նրանց հրամանատարն է դառնում ավագ ենթասպա Դիգալոն, որը մասնակցել էր պատերազմի։ Մի քանի ամիս ուսումնական զորամասում անցկացնելուց հետո բոլոր զորակոչիկները տրանսպորտային ինքնաթիռով ուղարկվում են Բագրամի օդանավակայան։ Նրանց աչքի առաջ դուշմանները խոցում են դեսանտայինների ինքնաթիռը, որը հետ էր թռչում դեպի Խորհրդային Միություն ։ Նորակոչիկները (բացի «Ռյաբայից» և «Պինոչետից») ընկնում են 345-րդ առանձին գվարդիական պարաշյուտադեսանտային գնդի 9-րդ վաշտ, որտեղ արդեն ծառայում են սերժանտ Աֆանասին, ենթասպա «Խոխոլն» ու ավագ սերժանտ «Կուրբաշին»։ Դեսանտայինների խումբը առաջադրանք է ստանում գրավել Խոստ պրովինցիայի բարձունքը և պահել այն՝ պաշտպանելով անցնող շարասյուները։ Ճանապարհին վաշտը կանգ է առնում դեսանտայինների Անավա բազայում (Փանջշեր), որպեսզի գիշերեն։ Այնտեղ նորակոչիկները մասնակցում են դուշմանների հետ առաջին կռվին։ Նորակոչիկ «Ճնճղուկն» սպանում է դուշման Ահմեդին։
Դեսանտայինները զբաղեցնում են բարձունքը և կռվում դուշմանների հետ, որոնք գնդակոծում են շարասյունը։ Փոխհրաձգությունից հետո հակառակորդը գնում է կիշլակ, որը զանգվածային գնդակոծության է ենթարկվում «Գրադներից»։ Այդ մարտում զոհվում են ավելի վաղ ջոկատին միացած «Ռյաբան» ու «Ստասը» և վաշտի հրամանատար կապիտան Բիստրովը։ Նոր տարին դիմավորելուց հետո դեսանտայինները կատաղի պայքարի մեջ են մտնում թվաքանակով իրենց գերազանցող դուշմանների ջոկատի հետ։ Դեսանտայինները հետ են մղում մի քանի հարձակումներ՝ կորցնելով մարդկանց և թշնամուն հետ մղելով գրաված դիրքերից։ Կենդանի է մնում միայն «Անգութը»։ Ուղղաթիռներ են ժամանում, և գնդապետը հայտնում է, որ այդ մարտն անիմաստ էր, քանի որ շարասյուններ այլևս չեն լինելու։ Վերջին կադրում աֆղանական հողում (Չաուգանի, Բագլան) շարժվում է խորհրդային բանակի շարասյունը։ ԲՄՊ-ի զրահի վրա նստած է «Անգութը», որի կրծքին Կարմիր աստղի շքանշան է։
Մրցանակներ և ճանաչում
«9-րդ վաշտ» կինոնկարը եղել է ռուսական վարձույթի ամենահասութաբեր ֆիլմը 2005 թվականին, զբաղեցրել է յոթերորդ տեղը ամենահասութաբեր ռուսական ֆիլմերի ընդհանուր վարկանիշում (2011 թվականի հոկտեմբերի 21-ի դրությամբ) և 33-րդ տեղը Ռուսաստանի կինովարձույթի ամենահասութաբեր ֆիլմերի ընդհանուր վարկանիշում (2012 թվական) ։
2006 թվականին ֆիլմն ընտրվել է որպես «Օսկար» մրցանակի հավակնորդ Ռուսաստանի կողմից, սակայն մրցանակի չի առաջադրվել և կարճ ցանկում չի ընդգրկվել։
Կինոնկարն աչքի է ընկել հետևյալ մրցանակաբաշխություններում և կինոփառատոններում
Արձագանքներ
Ընդհանուր առմամբ ֆիլմն արժանացել է տարբեր արձագանքների։
Շատ մարդիկ հիմա ոչինչ չգիտեն այդ պատերազմի մասին։ Երբ Չեչնիա ուղարկեցին 18 տարեկաններին, բոլորը բղավում էին. «Դուք մեր երեխաներին ուղարկեցիք հոշոտվելու»։ Բայց ոչ ոք չի մտածել, որ 10 տարի անընդհատ երկիրը մարդկանց ուղարկել է պատերազմի դպրոցից հետո․ նրանց, ովքեր դեռ չէին պատասխանել այն հարցին, թե ինչ պետք է անել աշխարհում, ինչի համար տալ իրենց կյանքը և տալ արդյոք այն ընդհանրապես։ ...Սա ֆիլմ է իմ սերնդի, պատերազմի, ընկերության մասին։ Տղամարդկանց սիրո, սխրանքի, դավաճանության և հավատարմության մասին։ Այն ճշմարտությունը, որը ես ձգտում էի ցուցադրել կադրում, հնարավոր է՝ դուր չգա գեներալներին։ Բայց մեր խորհրդատուները՝ զինվորները, որոնք եղել են Աֆղանստանում, դիտումից հետո դուրս էին գալիս հուզական վերելքի վիճակում։ Ինձ համար դա մեծ նշանակություն ունի։ Ես պատրաստ եմ նրան, որ ֆիլմից դժգոհեն բարձրաստիճան պաշտոնյաները, որոնց դուր չի գա իմ հայացքը»։
«Ֆեոդոր Բոնդարչուկը նկարահանել է իր առաջին գեղարվեստական ֆիլմը։ Նրանում գրեթե հավասար համամասնությամբ համակցված են էքշնն ու դրաման։ Այս ֆիլմը դարձել է աշնան գլխավոր կինեմատոգրաֆիական իրադարձությունը։ Ֆիլմը հիմնված է 80-ական թվականների ների վերջի իրական իրադարձությունների վրա ։
«Դա տպավորիչ ֆիլմ է, գեղեցիկ նկարահանում և հրաշալի դերասաններ»,— ասել է Թիլ Շվայգերը ֆիլմի մասին ։
Ռուս թարգմանիչ և ցանցային հրապարակախոս Դմիտրի Պուչկովը, որը հայտնի է որպես «Goblin», տեղեկատվական պորտալներից մեկին տված հարցազրույցում ֆիլմն անվանել է «խոզություն նախնիների հանդեպ» ։ Ֆիլմի իր գրախոսականում նա գրում է, որ ֆիլմը «վատ չի նկարահանվել», և որ այն «բեկումնային է մեր կինոյի համար», սակայն քննադատում է սյուժեն և կասկածի տակ է դնում Բոնդարչուկի խոսքերն այն մասին, որ ֆիլմը հիմնված է իրական իրադարձությունների վրա։
Ահա հիմա ունենք «Տուգանային գումարտակ» սերիալը և «9-րդ վաշտ» ֆիլմը՝ ստեղծված մարդկանց կողմից, որոնք անկեղծորեն համոզված են, որ «նկարահանում են ճշմարտությունը»։ Բայց ավելի սարսափելի է այն, որ երկրում հիմարների մի ամբողջ սերունդ է մեծացել, որոնք սրբորեն հավատում են, որ մենք ամեն տեղ և ամենուր պարտվել ենք։ Որ հանուն իրենց երկրի պայքարած զինվորներ բոլորը կոնտուզիահար խելացնորներ են։ Որ «ամեն ինչ իզուր էր», որովհետև «իրենց երկիրը երկու տարի անց դադարել է գոյություն ունենալ»։
Արտաքին հղումներ
Կատեգորիա:2005 ֆիլմեր Կատեգորիա:Ռուսերեն ֆիլմեր Կատեգորիա:Ռուսական ռազմական ֆիլմեր Կատեգորիա:Ռուսական ֆիլմեր Կատեգորիա:Ֆիննական ֆիլմեր Կատեգորիա:Ուկրաինական ֆիլմեր Կատեգորիա:Ռուսական դրամա ֆիլմեր Կատեգորիա:Ռուսական պատմական ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ռուսական մարտաֆիլմեր Կատեգորիա:Ֆիննական պատմական ֆիլմեր Կատեգորիա:2000-ականների դրամա ֆիլմեր Կատեգորիա:Ֆիլմեր ահաբեկչության մասին
Քոբուլո
Քոբուլո (ქობულო), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 1350 մետր բարձրության վրա։ Շրջկենտրոն Դուշեթից հեռու է 70 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 8 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Քոզանի գավառ
Քոզան, գավառ Կիլիկիայում, Ադանայի նահանգում։ Կենտրոնը Սիս քաղաքն էր, որի անունով կոչվել է նաև գավառը։
Անվան ստուգաբանություն
Գավառի անունը գալիս է Կոզան Օղլու անունից։ Վերջինս 1825 թվականին գավառը կոչել է իր անունով։
Աշխարհագրություն
Գավառն ընդգրկում էր Ադանայի նահանգի և Լեռնային Կիլիկիայի հյուսիս-արևելյան մասը՝ Սառան գետի հովիտը՝ արևելքից մինչև Ծամնդավ, հարավ-արևելքից մինչև Ջահան (Պիրամոս) գետերը։ Քոզանն հարավ-արևմուտքից սահմանակից էր Ադանայի, հարավ-արևելքից՝ Ջեբելբերեքեթի, արևելքից՝ Մարաշի գավառներին, արևմուտքից՝ Կարամանի նահանգի Նիկտեի, հյուսիս-արևմուտքից՝ Կեսարիայի գավառին, հյուսիսից՝ Սեբաստիայի վիլայեթին։
Քոզան ունի լեռնային տարածք։ Նրա միջով հոսում են Սարոս և Ջահան գետերը։
Պատմություն
Ըստ Ի. Լեփսիուսի հայերը 1915 թվականի Մեծ եղեռնի ժամանակ ենթարկվել են բռնագաղթի և կոտորածների։
Բնակչություն
1890-1900 թվականներին գավառն ուներ 60081 բնակիչ, որից 28000-ը՝ հայեր։
Վարչական բաժանում
XIX դարի վերջին գավառը բաժանված էր 4 քաղաքապետության և 3 գավառակների, իսկ 1910 թվականին՝ 4 գավառակների։
Գավառի կազմի մեջ էին մտնում հետևյալ գավառակները (կամ գյուղախմբերը).
Ծանոթագրություններ
Կատեգորիա:Կիլիկիայի գավառներ
AACTA կինոմրցանակ
Արտաքին հղումներ
Պաշտոնական կայք՝ http://www.aacta.org/
Կատեգորիա:Կինոմրցանակներ Կատեգորիա:Ավստրալիայի մշակույթ
Մարտրանի
Մարտրանի (Martragny), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 350 մարդ, բնակչության խտությունը` 94.85 մարդ/կմ²։ Բնակավայրը զբաղեցնում է 3.69 կմ² տարածք։
2017 թվականի հունվարից Կուլոն, Կյուլի և Ռյուքվիլ համայնքների հետ միասին հանդիսանում է Մուլին ան Բեսեն համայնքի մաս։
Աշխարհագրություն
Գտնվում է Փարիզ քաղաքից 220 կմ արևմուտք, Կան քաղաքից` 19 կմ հյուսիս-արևմուտք։
Տնտեսություն
2010 թվականին ուներ 233 աշխատունակ (15-64 տարեկան) բնակիչ, որոնցից ակտիվ էին 180-ը, իսկ ոչ ակտիվները` 53։ Ակտիվության ցուցանիշը կազմում է 77,3 %։ 180 աշխատունակ մարդկանցից աշխատել է 168 անձ (88 տղամարդ և 80 կին)։ Գործազուրկ են եղել 12 անձ (7 տղամարդ և 5 կին)։ 53 անաշխատունակներից 19-ը եղել են աշակերտներ կամ ուսանողներ, 20-ը` թոշակառուներ, իսկ 14-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ստարի Շարդակ
Ստարի Շարդակ (Старый Шардак, Иҫке Шарҙаҡ), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 86 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Տատիշլինսկի շրջանի բնակավայրեր
Մարտունի քաղաքի պատմության և մշակույթի անշարժ հուշարձանների ցանկ (Գեղարքունիքի մարզ)
Այս հոդվածը ներկայացնում է Գեղարքունիքի մարզի Մարտունի քաղաքի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 95 հուշարձան (16 միավոր)։
.
Ծանոթագրություններ
Կատեգորիա:Գեղարքունիքի մարզի հուշարձանների ցանկեր
Խորհրդավոր կղզին
«Խորհրդավոր կղզի» (L'Île mystérieuse), ֆրանսիացի գրող Ժյուլ Վեռնի արկածային վեպն է։ Առաջին անգամ լույս է տեսել 1874 թվականին։ Ժյուլ Վեռնի հայտնի «Քսան հազար լյո ջրի տակ» և «Նավապետ Գրանտի որդիները» վեպերի տրամաբանական շարունակությունն է։ Վեպում գործողությունները ծավալվում են մտացածին կղզում, որտեղ հանգրվանել է նավապետ Նեմոն՝ իր «Նաուտիլիուս» սուզանավով։ Վեպը բաղկացած է 62 գլուխներից, որոնք բաժանված են երեք մասերի՝ «Նավաբեկություն», «Լքված մարդը», «Կղզու գաղտնիքը» ։
Հրատարակություն
Վեպի գրման վրա աշխատանքները տարվել են 1872 թվականին կամ 1873 թվականի սկզբներին։ Առաջին հրատարակությունը կայացել է Պիեռ Ժյուլ Էտցելի «Magasin d’Éducation et de Récréation» ամսագրում՝ 1874 թվականի հունվարի 1-ից մինչև 1875 թվականի դեկտեմբերի 15-ը։ Առանձին գրքերով վեպը հրատարակվել է երեք գրքով.
Տուկաևո (գյուղ, Կիգինսկի շրջան)
Տուկաևո (Тукаево, Тукай), գյուղ Ռուսաստանի Բաշկորտոստան հանրապետության Կիգինսկի շրջանի կազմում։
Խորհրդավոր կղզին
Հրատարակություն
1875 թվականի նոյեմբերի 22-ին լույս է տեսել վեպի նկարազարդ հրատարակությունը՝ Ժյուլ Ֆերի 152 նկարազարդումներով։ Դա «Անսովոր ճանապարհորդություններ» շարքի իններորդ «երկակի» հատորն էր։
Տուկաևո (գյուղ, Կիգինսկի շրջան)
Բնակչությունը 2009 թվականին գրանցված տվյալներով կազմում էր 176 մարդ։
Խորհրդավոր կղզին
Սյուժե
ԱՄՆ-ում, Քաղաքացիական պատերազմի ժամանակ, հինգ հյուսիսցիներ օդապարիկով փախչում են հարավցիների պաշարված մայրաքաղաք Ռիչմոնդից։ 1865 թվականի մարտին ահեղ փոթորիկը նրանց գցում է Հարավային կիսագնդում գտնվող անմարդաբնակ կղզի։ Կղզու նոր բնակիչներից յուրաքանչյուրը տիրապետում է անփոխարինելի տաղանդով, իսկ ինժեներ Սայրես Սմիթի ղեկավարությամբ այդ անվեհեր մարդիկ համախմբվում են և դառնում են մեկ ընդհանուր թիմ։ Սկզբում, ձեռքի տակ գտնվող հասարակ միջոցներով, այնուհետև սեփական փոքրիկ գործարաններում արտադրելով ավելի ու ավելի բարդ աշխատանքային և կենցաղային գործիքներ, վերաբնակիչները կարգավորում են իրենց բնականոն կյանքը։ Շուտով, շնորհիվ իրենց աշխատասիրության և գիտելիքի, գաղութականները արդեն սննդի, հագուստի, ջերմության և հարմարավետության պակաս չեն զգում։
Մի անգամ, վերադառնալով իրենց բնակավայրը, որին տվել են Գրանիտե պալատ անվանումը, նրանք տեսնում են, որ ներսում տիրություն են անում կապիկները։ Որոշ ժամանակ անց, կարծես խելագար վախի ազդեցության տակ, կապիկները սկսում են դուրս թռչել պատուհանից և ինչ-որ մեկի ձեռքը գաղութականներին է նետում ճոպանե սանդուղք, որը կապիկները բարձրացրել էին տուն։ Ներսում մարդիկ գտնում են ևս մի կապիկի՝ օրանգուտանի, որին թողնում են իրենց մոտ և անվանում են Քեռի Յուպ։ Հետագայում Յուպը մարդկանց համար դառնում է ընկեր, սպասավոր և անփոխարինելի օգնական։
Մի ուրիշ օր գաղութականները ավազի վրա գտնում են արկղ՝ գործիքներով, հրազենով, տարբեր սարքերով, հագուստով, խոհանոցային պարագաներով և անգլերեն լեզվով գրքերով։ Վերաբնակյալները տարակուսանքի մեջ են, թե որտեղից կարող է լինել այդ արկղը։ Քարտեզով, որը նույնպես արկղի մեջ էր, նրանք հայտնաբերում են, որ իրենց կղզու հարևանությամբ քարտեզում, որում իրենց կղզին նշված չէ, տեղակայված է Տաբոր կղզին։ Նավաստի Պենկրոֆի մոտ ցանկություն է բորբոքվում ուղևորվել այնտեղ։ Իր ընկերներ օգնությամբ նա պատրաստում է նավակ, որին նա անվանում է «Բարեբախտ»։ Երբ նավակը պատրաստ է, բոլորը միասին ուղևորվում են կղզու շուրջ փորձնական նավարկության։ Նավարկության ժամանակ նրանք գտնում են գրությունով մի շիշ, որտեղ ասվում է, որ նավաբեկության ենթարկված անձը փրկության է սպասում Տաբոր կղզում։ Պենկրոֆը, Գեդեոն Սպիլեթը և Հերբերթը հայտնաբերում են մարդկային կերպարը կորցրած Այրտոնին, որը թողնվել էր Տաբորում «Դունկան» առագաստանավի վրա խռովություն բարձրացնելու փորձի համար։ Սակայն «Դունկանի» տեր Էդուարդ Գլենարվանը ասել էր, որ երբևիցե կվերադառնա Այրտոնի ետևից։ Գաղութարարները նրան վերցնում են իրենց հետ Լինկոլնի կղզի, որտեղ, շնորհիվ նրանց հոգատարության և ընկերության, Այրտոնի մտավոր ունակությունները, վերջապես, վերականգնվում են։
Սկզբում նրանք չեն պատրաստվում վերացնել ծովահեններին՝ ցանկանալով նրանց հնարավորություն տալ վարելու խաղաղ կյանք։ Սակայն պարզվում է, որ ավազակները ընդունակ չեն այդ անելու։ Նրանք սկսում են կողոպտել և այրել բնակիչների տնտեսությունը։ Այրտոնը ուղևորվում է փարախ՝ կենդանիներին տեսնելու։ Ծովահենները գերի են վերցնում նրան և տեղափոխում են քարանձավ, որտեղ փորձում են տանջանքների միջոցով նրանից համաձայնություն կորզել՝ իրենց կողմը անցնելու։ Այրտոնը չի հանձնվում։ Նրա ընկերները ուղևորվում են օգնության, սակայն Հերբերտին լրջորեն վիրավորում են։ Նրա առողջացումից հետո գաղութականները որոշում են վերջնականապես հաշվեհարդար տեսնել ծովահենների հետ։ Նրանք գնում են փարախ, որտեղ ենթադրում են գտնել նրանց, սակայն այնտեղ գտնում են միայն տանջահար և հազիվ կենդանի Այրտոնին, իսկ ոչ շատ հեռու՝ ավազակների դիակները։ Այրտոնը հայտնում է, որ չգիտի ինչպես է հայտնվել այնտեղ և ով է իրան տեղափոխել քարանձավից և սպանել ծովահեններին։ Սակայն նա հայտնում է տխուր լուր։ Ծովահենները գողացել են «Բարեբախտ»-ն և նրանով ծով են դուրս եկել։ Չունենալով նավը կառավարելու ունակություններ, նրանք ջարդել են նավը ափամերձ ժայռերին, բայց ավազակները փրկվել են։
Միևնույն ժամանակ կղզում արթնանում է հրաբուխը, որը գաղութաբնակները համարում էին հանգած։ Նրանք կառուցում են նոր, մեծ նավ, որը, անհրաժեշտության դեպքում, նրանց կհասցնի մինչև բնակեցված երկրներ։ Մի անգամ երեկոյան, երբ նրանք պատրաստվում էին քնել, Գրանիտե պալատի բնակիչները զանգի ձայն են լսում։ Սկսում է աշխատել հեռագիրը, որը նրանք փարախից միացրել էին մինչև իրենց տուն։ Նրանց շտապ կանչում են փարախ։ Այնտեղ նրանք գրություն են գտնում, որում խնդրվում է գնալ լրացուցիչ լարի ուղղությամբ։ Լարը նրանց բերում է մի հսկայական քարանձավ, որտեղ տեսնում են ստորջրյա սուզանավ։ Նրանում ծանոթանում են սուզանավի տիրոջ և իրենց հովանավոր նավապետ Նեմոյի՝ հնդկական արքայազն Դակկարի, հետ, որը ամբողջ կյանքը պայքարել է իր հայրենիքի անկախության համար։ Նա, վաթսունամյա ծերունին, որը թաղել է իր բոլոր համախոհներին, գտնվում է մահվան շեմին։ Նեմոն նոր ընկերներին է հանձնում թանկարժեք քարերով զարդատուփ և զգուշացնում է, որ հրաբխի ժայթքան արդյունքում կղզին կպայթի (այդպիսին է նրա կազմվածքը)։ Նա մահանում է, գաղութաբնակները փակում են սուզանավի դռնակները և նրան իջեցնում են ջրի տակ, իսկ իրենք ամբողջ օրերով, առանց հոգնածության, շարունակում են նավի կառուցումը։ Սակայն չեն հասցնում այն ավարտել։ Կղզու պայթյունի ժամանակ բոլոր կենդանականը մահանում է, մնում է միայն մի փոքրիկ ժայռ օվկիանոսում։ Բնակիչներին, որոնք գիշերում էին ափին վրանում, օդային ալիքը նետում է ծով։ Նրանք բոլորը՝ բացառությամբ Յուպի, կենդանի են մնում։ Տասն օրից ավել նրանք մնում են ժայռի վրա՝ համարյա մահանալով սովից և ծարավից, արդեն ոչ մի հույս չունենալով։ Հանկարծ նրանք տեսնում են նավ։ Դա «Դունկանն» է։ Նա փրկում է բոլորին։ Ինչպես հայտնաբերվում է հետագայում, նավապետ Նեմոն, երբ նավակը դեռ անվնաս էր, նրանով ուղևորվել է Տաբոր կղզին և այնտեղ գրություն թողել փրկարարներին, նախազգուշացնելով, որ Այրտոնը և հինգ ուրիշ նավաբեկյալներ օգնության են սպասում հարևան կղզում։
Վերադառնալով Ամերիկա, նրանք այն թանկարժեք քարերով, որոնք նվիրել էր նավապետ Նեմոն, ընկերները գնում են մեծ հողամաս և ապրում են նրանում այնպես, ինչպես ապրել են Լինկոլնի կղզում։
Նավապետ Նեմո
Վիպական գործողությունների ընթացքում այս կերպարին կարելի է հանդիպել միայն իր կատարած գործերի շնորհիվ, որոնք նա ծածուկ կատարում էր կղզիաբնակների համար, և միայն վեպի վերջում հանդիպում ենք նրան՝ մահամերձ վիճակում։
Նա անվերապահորեն օգնում է նավաբեկյալներին։ Վեպի սկզբում նավապետը փրկում է Սայրես Սմիթի կյանքը։ Թողնում է գործիքների արկղ։
Աղբյուրներ
Կատեգորիա:1874 վեպեր Կատեգորիա:Հնարված կղզիներ Կատեգորիա:Արկածային վեպեր Կատեգորիա:Ֆրանսերեն վեպեր Կատեգորիա:Հեռուստաշոուների հիմք ծառայած վեպեր
Բրայան Իզդեյլ
Բրայան Իզդեյլ, անգլիացի կոմպոզիտոր, որը գրել է օպերային, նվագախմբային, երգչախմբային և ֆիլմերի երաժշտություն։
Վաղ կյանք
Իզդեյլը ծնվել է Մանչեստրում և կրթություն է ստացել Վեստմինտերյան աբբայական դպրոցում և Թագավորական երաժշտական քոլեջում։
Գործեր
Գրել է« Ռապունցել» (1927), The Corn King (1935, չի ներկայացվել մինչև 1950 թվականի նոյեմբեր) և «Քնած երեխաները» (1951) օպերաները ։ Նվագախմբի համար գրված նրա աշխատանքներից են Five pieces for orchestra, Six Poems և Tone Poem։  Երգչախմբի համար Իզդեյլը գրել է Missa Coventrensis ։
Իզդեյլը ստեղծել է նաև երաժշտություն ֆիլմերի և թատրոնի համար։ Նա աշխատել է այնպիսի ֆիլմերի վրա, ինչպիսիք են՝ «Խոշոր գումար» (1937), «Հազվագյուտ աշխատանք» (1937) և «Տղամարդիկ վտանգի մեջ» (1939) ։ Նրա ֆիլմերի շարքում ընդգրկված էին մի քանիսը Մայքլ Փաուելի և Էմերկ Պրեսբուրգերի համար, այդ թվում՝ «Սև նարցիզ» (1947), «Կարմիր կոշիկներ» (1948), «Փոքրիկ հետևի սենյակ» (1949), The Elusive Pimpernel (1950), «Պլեյթ գետի ճակատամարտը» (1956), «Սոհոյի հրաշքը» (1957), «Թագուհու պահապանները» (1961) և Փաուելի Peeping Tom-ը (1960)։ Նա առաջին բրիտանացի կոմպոզիտորն էր, որը «Կարմիր կոշիկներ» ֆիլմի երաժշտության համար արժանացել է Օսկարի։
Դեզերտ Բիվեր աստղադիտարան
Արտաքին հղումներ
Փոքր մոլորակների կենտրոնի կայքում աստղադիտարանի կատարած դիտարկումները
NASA ADS տվյալների բազայում աստղադիտարանի ներդրումը
Կատեգորիա:Աստղադիտարաններ ԱՄՆ-ում
Տիմոֆեևկա (գյուղ, Բրատսկոեի շրջան)
Տիմոֆեևկա (Тимофіївка), գյուղ Ուկրաինայի Նիկոլաևի մարզի Բրատսկոեի շրջանում։
2001 թվականի տվյալներով Տիմոֆեևկա գյուղում բնակվում էր 148 մարդ։ Բնակավայրը զբաղեցնում է 0,906 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Բրատսկոեի շրջանի բնակավայրեր Կատեգորիա:Ուկրաինայի գյուղեր
Հաճախորդների հետ հարաբերությունների կառավարում
Հաճախորդների հետ հարաբերությունների կառավարման համակարգը (CRM) իրենից ներկայացնում է տեղեկատվության հետ աշխատող գործիքների համալիր, որը թույլ է տալիս ավտոմատացնել, օպտիմալացնել և մեծացնել բիզնես-գործընթացների արդյունավետությունը, որոնք ուղղված են հաճախորդների հետ հարաբերությունների լավացմանն՝ յուրաքանչյուր հաճախորդի անհատական ցանկությունների վրա հիմնված։ Իսկ CRM լուծումը իրենից ներկայացնում է տեղեկատվության հետ աշխատող գործիքների համալիր, որն ներառում է հաճախորդների վերաբերյալ տվյալների բազա, ինչպես նաև մի շարք մեթոդներ, որոնք թույլ են տալիս համակարգել տվյալները և որոշել նրանց հետ աշխատանքի ճիշտ և արդյունավետ հերթականությունը։
CRM համակարգի փուլերը
Մի քանի ծրագրերի տեղակայումը կազմակերպությունում դեռ չի նշանակում, որ ներդրվել է CRM համակարգ։ Այս համակարգի ներդրումը բավական բարդ, երկարատև, տանջալից և շատ ռեսուրսներ պահանջող գործընթաց է, որի ընթացքում ամբողջ կազմակերպությունը վերակազմավորվում է, փոփոխվում են նրա բիզնես գործընթացները։ CRM համակարգերը անհրաժեշտ են բարձր մրցունակության շուկայի պայմաններում, որի կիզակետում գտնվում է հաճախորդը։ Նրա գլխավոր խնդիրն է համարվում բիզնես-գործընթացի արդյունավետության բարձրացումը՝ ուղղորդված դեպի հաճախորդների գրավումը և պահումը՝ մարքեթինգում, առևտրի ոլորտում, սպասարկման ոլորտում՝ անկախ այն ուղուց, որի միջոցով իրականացվում է շփումը հաճախորդի հետ։ Որպես արդյունք կազմակերպությունը կարող է նաև դիմել «անհրաժեշտ» պատվիրատուին «ճիշտ» ժամանակին՝ առավել շահավետ առաջարկներով և առավել հարմար ուղիով։ CRM համակարգի հիմնադիրներից է համարվում Թոմաս Սիեբլը (Thomas Siebel), որի անունով էլ կոչվում է CRM ոլորտի ներկայիս ամենահզոր համակարգերից մեկը՝ Oracle Sieble CRM -ը։ Ճշգրիտ կառուցված համակարգերը պարունակում են պատվիրատուների վերաբերյալ տվյալներ բազմաթիվ աղբյուրներ և ներկայացնում են հզոր վերլուծական գործիքներ, որոնք թույլ են տալիս պատասխանել այնպիսի հարցերի, ինչպիսիք են՝ ընկերության համար ինչ արժեք է ներկայացնում այս կամ այն պատվիրատուն, ով է համարվում մշտական հաճախորդ, որ հաճախորդներն են համարվում ձեռնտու (սովորաբար կազմակերպության եկամուտների 80-90%-ը ձևավորվում է հաճախորդների 10-20%-ի հաշվին), ինչպիսի ապրանքներ և ծառայություններ են ձեռք բերվում առավել խոշոր հաճախորդների կողմից։ Այսպիսի հարցերի պատասխանները կօգնեն նոր հաճախորդներ ձեռք բերել, բարելավել սպասարկման որակը, ճշգրիտ բնորոշել հաճախորդների ցանկություններ, ինչպես նաև պահպանել շահավետ հաճախորդներին։ Գարթներ գրուպի կատարած հետազոտությունների համաձայն համաշխարհային շուկայում CRM համակարգերի վրա ծախսվող գումարները 1999-ից մինչև 2005 թվականները աճել են 15.6 միլիարդ դոլարից մինչև 64.3 միլիարդ դոլար։